Document ID: /roh_data/filtered/fineweb-2-filterrobots_roh.jsonl.gz/63005

«Ils plaids han maguol ell'ossa, in flad profund, in'olma. Cun gl'agid dil plaid less jeu far la punt denter la musica e la veta dil carstgaun», scriva Arnold Spescha insanua. En trais Artgs musicals emprov jau dad ir sur quella punt vi ed uschia da s'avischinar ad Arnold Spescha – il poet. E nus tadlain sa chapescha chanzuns cun pleds dal poet da Pigniu. La chanzun derasa gea anc pli fermamain la poesia!
RTR posseda en ses archiv circa 60 chanzuns cun pleds dad el. Arnold Spescha – in universal. Um dal linguatg, da la musica, stà magister cun corp ed olma. 2007 ha el retschavì il premi da cultura dal Grischun en renconuschientscha da sia promoziun da lingua e cultura rumantscha e per ses engaschament per la musica instrumentala en Svizra.
Tadlai nossas pli novas registraziuns, intervistas cun cumponists ed istorgias da davant e davos ils palcs da concert.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.